PREGÀRIA DELS FIDELS

[bookmark: _Hlk188880647]18 D’OCTUBRE DE 2026 | D. 29 DE DURANT L’ANY / A
Pregària universal: Presentem la nostra pregària al Pare, perquè el seu amor arribi a tota la terra. Preguem tot dient: ESCOLTEU-NOS, PARE.
1. Pel papa Lleó, per la seva salut i la seva ràpida recuperació. Que el Senyor l’enforteixi en aquest moment de debilitat del cos per poder seguir exercint el seu servei de comunió en l’Església. PREGUEM.
2. Per l’obra missional de l’Església. Que l’Esperit Sant guiï els seus treballs al servei de la comunió entre totes les Esglésies i a la seva vocació missionera. PREGUEM.
3. Pels missioners, enviats a viure i compartir la fe enmig de cultures diverses a la pròpia. Que el Senyor els acompanyi en la seva missió. PREGUEM.
4. Per tots els pobles en guerra, declarada o no. Que no es deixin dominar per l’odi i no renunciïn mai a la convivència i la pau. I que Déu toqui el cor dels seus dirigents polítics i militars perquè busquin la fi de les agressions. PREGUEM.
5. Pels qui pateixen per la malaltia i per la pobresa o per qualsevol causa, i pels qui treballen al seu servei. Que Déu beneeixi amb el seu amor els uns i els altres i ens ajudi a tots a fer un món més fratern. PREGUEM.
6. Per tots nosaltres. Que la participació en l’Eucaristia ens refermi en la fe i faci de les nostres vides una ofrena a Déu i al proïsme. PREGUEM.
Escolteu, Pare, la nostra pregària, i transformeu el nostre món amb la gràcia de l’Esperit Sant. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

